《樵川江行》
宋代·李公晦

避人忘井邑，耽静步郊原。
落叶风能扫，寒花霜更繁。
山空樵响答，滩浅楫声喧。
愿结山阳伴，长年共灌园。

作者简介：宋邵武人，字公晦，号果斋。宁宗嘉定七年进士。历泉州观察推官，国子录、通判辰州。受学于朱熹，真德秀以师友礼之。被劾归里，讲论学问，学者毕集。有《禹贡解》、《传道精语》、《朱子年谱》等。